SL
15.9.2023
Uradni list Evropske unije
L 228/83
Vpišite ves predvideni porabljeni čas v obliki štirih številk (ure in minute).
Osenčeno območje pred poljem 3 — izpolnijo službe ATS in COM, razen v primeru prenosa odgovornosti za izdajo sporočil o izdanih načrtih leta.
2.2 Navodila za vnos podatkov o ATS Izpolnite polja 7 do 18 in, če tako zahteva pristojni organ ali se sicer zdi potrebno, polje 19, kot je navedeno v nadaljevanju.
VNESITE eno od naslednjih identifikacij zrakoplova, ki ne presega sedmih alfanumeričnih znakov brez vezajev ali simbolov: (a) označevalnik ICAO za operatorja zrakoplova, ki mu sledi identifikacijska številka leta (npr.
KLM511, NGA213, JTR25), medtem ko so v radiotelefoniji klicni znaki, ki jih mora uporabljati zrakoplov, sestavljeni iz telefonskega označevalnika ICAO za operatorja, ki mu sledi identifikacijska številka leta (npr.
KLM511, NIGERIA 213, JESTER 25), ali (b) državljanstvo ali skupno oznako in registrsko oznako zrakoplova (npr.
EIAKO, 4XBCD, N2567GA), če: (1) je v radiotelefoniji klicni znak, ki ga mora uporabljati zrakoplov, sestavljen samo iz te identifikacije (npr.
CGAJS) ali pa ga uvaja telefonska oznaka ICAO za operatorja zrakoplova (npr.
BLIZZARD CGAJS); (2) zrakoplov ni opremljen z radiem.
Pravila letenja (Flight rules) VPIŠITE eno od naslednjih črk, ki označujejo kategorijo pravil letenja, ki jih namerava upoštevati pilot: I–
če je predvideno, da se celoten let izvaja po IFR, ali
V–
če je predvideno, da se celoten let izvaja po VFR, ali
Y–
če se let najprej izvaja po IFR, temu pa sledi ena ali več naknadnih sprememb pravil letenja, ali
Z–
če se let najprej izvaja po VFR, temu pa sledi ena ali več naknadnih sprememb pravil letenja.
V polju 15 je treba navesti točko ali točke, pri kateri ali katerih se načrtuje ali načrtujejo sprememba ali spremembe pravil letenja.
Vrsta leta (Type of flight) VPIŠITE eno od naslednjih črk, ki označujejo vrsto leta, če tako zahteva pristojni organ: S–
če gre za redni zračni prevoz;
N–
če gre za posebni zračni prevoz;
G–
če gre za dejavnost splošnega letalstva;
M–
če gre za dejavnost vojaškega letalstva;
X–
če ne gre za nobeno od navedenih kategorij.
V polju 18 določite status leta v skladu z oznako standardnega scenarija (STS) ali po potrebi navedite druge razloge za posebno ravnanje s strani ATS, navedite razloge v skladu z oznako morebitne pripombe (RMK) v polju 18.